އޮގަސްޓު

އޮގަސްޓު މަހަކީ މީލާދީ ކަލަންޑަރުގެ އަށްވަނަ މަހެވެ.

ހިގާފައިވާ ހާދިސާތައް 
 އޮގަސްޓު 1 - 1962 - ދިވެހިރާއްޖެ:- ވޯރާވިޔަފާރި ވެރިން ރާއްޖޭގައި ވިޔަފާރިކުރުން  ހުއްޓުވާލީ
 އޮގަސްޓު 1 - 1972 – ދިވެހިރާއްޖެ:- ބޮޑުވަޒީރު ކަމަށް އަލްފާޟިލް އަޙުމަދު ޒަކީ ހަމަޖައްސަވައި އެކަމުގެ ފަތްކޮޅު ދެއްވާ އެމަނިކުފާނުގެ ކެބިނެޓް ހަމަޖެއްސުން
 އޮގަސްޓު 2 - 1980 - ދިވެހިރާއްޖެ:-ސަރުކާރު މުއައްޒަފުންގެ  ކްލަބް ދިވެހި ނާދީ ހުޅުވުން
 އޮގަސްޓު 5 - 1904 -ދިވެހިރާއްޖެ:- ސުލްޠާން މުޙައްމަދު ޝަމްސުއްދީން (ތިންވަނަ) ރަސްކަމަށް ކޮލިލުން
 އޮގަސްޓު 5 - 1952 - ދިވެހިރާއްޖެ:-  ދިވެހި އަންހެނުންނަށް އޮފީސްތަކަށް ވަޒީފާއަށް ނިކުމެ އުޅުމުގެ ހުއްދަ ލިބި އެންމެ ފުރަތަމަ ކާތިބާ އަކު ލެއްވުން
 އޮގަސްޓު 6 - 1945 - ދިވެހިރާއްޖެ:-ސަރުކާރު އޮފީސް ތަކުގައި ދިދަ ނަގަން ފެށުމުގެ ގޮތުން މުލީއާގޭގައި ގައުމީ ދިދަ ފުރަތަމަ ފަހަރަށް ނެގުން 
 އޮގަސްޓު 6 - 1948 - ދިވެހިރާއްޖެ:- ސިފައިންގެ ބެޖް ދެއްވުން
 އޮގަސްޓު 7 - 2008 - ދިވެހިރާއްޖެ:- އިސްލަހުކުރެވުނު ގާނޫނު އަސާސީ ތަސްދީގު ކުރުން
 އޮގަސްޓު 9 - 1981 - ދިވެހިރާއްޖެ:- ލަންޑަނުން ހެޑްމާސްޓަރ ކޯސް ފުރިހަމަކުރައްވައިގެން ރާއްޖެ ވަޑައިގަތް ބައެއް ބޭފުޅުން އަތޮޅު ތަޢުލީމީ މަރުކަޒުތަކަށް ފޮނުވުން
 އޮގަސްޓު 10 - 1978 - ދިވެހިރާއްޖެ:- ކުރިއަށް އޮތް 5 އަހަރަށް ރާއްޖޭގެ ރައީސްކަމަށް އަލްއުސްތާޛު މައުމޫން ޢަބުދުލްޤައްޔޫމް އިންތިޚާބުވިކަން އިއުލާންކުރުން
 އޮގަސްޓު 11 - 1976 – ދިވެހިރާއްޖެ:- ދިވެހިރާއްޖެ އިކަނަމިކް އެންޑް ސޯޝިއަލް ކޮމިޝަން ފޯރ އޭޝިޔާ އެންޑް ޕެސިފިކްގެ މެންބަރަކަށްވީ
 އޮގަސްޓު 11 - 1979 - ދިވެހިރާއްޖެ:- ސަރުކާރު ސުކޫލްތަކުގައި ގްރޭޑް 4 ނިމެންދެން ގުރުއާން ކިޔަވައިދޭ ގޮތަށް ހަމަޖެއްސުން
 އޮގަސްޓު 11 - 2008 - ދިވެހިރާއްޖެ:- ސިވިލް ސާރވިސް ގާނޫނުގެ ދަށުން ސިޔާސީ ހަރަކާތެއްގައި ބައިވެރިވުމުގެސަބަބުން  
ސަރުކާރު މުއައްޒަފެއްގެ ވަޒީފާ ފުރަތަމަ ފަހަރަށް ދަށްކުރުން . އެގޮތުން ވަޒީފާ ދަށްކުރި މުއައްޒަފަކީ ޔޫތު މިނިސްޓްރީ ގެ ޑިރެކްޓަރ ޖެނެރަލްގެ މަގާމް ގައި ހުންނެވި މުޙައްމަދު ހާނިމް. އެއީ އޮގަސްޓް 8 ، 2008 ގައި ދިވެހި ރައްޔިތުންގެ ޕާޓީގެ ފަރާތުން އެޕާޓީގެ ރިޔާސީ ކެމްޕޭން ފެއްޓެވުމަށް ބޭއްވި ބައްދަލުވުމުގައި ބައިވެރިވެ ވާހަކަ ދެއްކުމުގެ ސަބަބުން. 
 އޮގަސްޓު 12 - 1964 – ދިވެހިރާއްޖެ : ދިވެހިރާއްޖެއަށް ފުރިހަމަ މިނިވަންކަން ދިނުމާއި ބެހޭގޮތުން އިގިރޭސި ދައުލަތާއި ދިވެހި ދައުލަތާއި ދެމެދު ފުރަތަމަ ފަހަރަށް ވާހަކަ ދައްކަން ފެށުން
 އޮގަސްޓު 12 - 1947 - ދިވެހިރާއްޖެ:- ދިވެހިރާއްޖޭގައި ނޫޓް ހިންގުމުގެ ގާނޫނު ފާސްވެ، ތަޞްދީޤްކޮށް އިޢުލާންކުރުން
 އޮގަސްޓު 12 - 1951 - ދިވެހިރާއްޖެ:- ދާރުލް ޢުލޫމް ހުޅުވުން. އެއީ މަޖީދިއްޔާ ސުކޫލް ހިންގާ އިމާރާތެވެ.
 އޮގަސްޓު 13 - 1973 - ދިވެހިރާއްޖެ:-ރައްޔިތުން މަޖުލީހުގެ 39 ވޯޓްގެ އަޣްލަބިއްޔަތުން އިބްރާހީމް ނާޞިރުދިވެހިރާއްޖޭގެ ރައީސުލްޖުމްހޫރިއްޔާ ކަމަށް ދެވަނަ ފަހަރަށް ހޮވުން
 އޮގަސްޓު 15 - 1967 – ދިވެހިރާއްޖެ:- ދިވެހިރާއްޖެ ޔުނިވަސަލް ޕޯސްޓަލް ޔޫނިއަންގެ މެންބަރަކަށްވުން
 އޮގަސްޓު 15 - 1976 – ދިވެހިރާއްޖެ:- ދިވެހިރާއްޖެ ނޮން އެލައިންޑް މޫވްމަންޓްގެ މެންބަރަކަށްވުން
 އޮގަސްޓު 18 - 1906 -ދިވެހިރާއްޖެ:- ހެންވޭރު ވާރޭ ފެންނަގާ ތާނގީ ރޭނިއެވެ. މިއީ މިގޮތުން ރޭނުނު ފުރަތަމަ ތާނގީ އެވެ.
 އޮގަސްޓު 18 - 1982 - ދިވެހިރާއްޖެ:- ދީނީ ފޮތް ފާސްކުރާ ތަނަކީ ޑިޕާޓްމަންޓް އޮފް ރިލިޖަސް އެފެއާޒް ކަމުގައި ހަމަޖެއްސުން
 އޮގަސްޓު 19 - 1979 - ދިވެހިރާއްޖެ:- އިންޑިޔަން އޯޝަން ގޭމްސްގައި ދިވެހި ޓީމްތަކެއް ބައިވެރިވުން. މިއީ މިގޮތަށް ބައިވެރިވި ފުރަތަމަ ފަހަރެވެ.
 އޮގަސްޓު 20 - 1938 -ދިވެހިރާއްޖެ:- ސުލްޠާން ޙަސަން ނޫރައްދީން (ދެވަނަ) އަށް ރަސްކަމަށް ކޮލިލުން. ކޮލީ ނަންފުޅަކީ ކުލަ ސުންދުރަ ކަންތިރި ބަވަނަ މަހާރަދުންނެވެ. ނަމަވެސް ބައެއް ލިޔުންތަކުގައި ކޮލި ނަންފުޅަކީ ސިރީ ބަވަނާއްދީއްތަ މަހާރަދުން ކަމުގައި ލިޔެފައި ވެއެވެ.
 އޮގަސްޓު 20 - 1982 - ދިވެހިރާއްޖެ:- އައްޑޫގައި ހުކުރު ނުކުރާތާ 7 އަހަރު ފަހުން އަލުން ހުކުރު ކުރަން ފެށުން
 އޮގަސްޓު 21 - 1953 - ދިވެހިރާއްޖެ:- ދިވެހިރާއްޖޭގެ ފުރަތަމަ ޖުމްހޫރިއްޔާގެ ރައީސް މުހައްމަދު އަމީން ދޮށިމޭނާ ކިލެގެފާނު މަގާމުން ދުރުކޮށް އިންގިލާބު ގެނައުން
 އޮގަސްޓު 21 - 1955 - ދިވެހިރާއްޖެ:- މަޖީދިއްޔާ ސްކޫލް ދާރުލް އުލޫމް އަށް ބަދަލުކުރުން
 އޮގަސްޓު 23 - 1980 - ދިވެހިރާއްޖެ:- ޒުވާނުންގެ މަޖްލިސް ރައީސުލް ޖުމްހޫރިއްޔާ ހުޅުވައިދެއްވުން
 އޮގަސްޓު 24 - 1973 – ދިވެހިރާއްޖެ:- ހަނޑޫ އަގުބޮޑުވަމުންދާތީ އަގު ހެޔޮވަމުންދާ ނިސްބަތަކުން ކެނޑޭ ގޮތަށް ސަރުކާރުގެ މުއައްޒަފުންންގެ މުސާރައިގެ އިތުރުން މުސާރައިގެ ތެރޭގައި އތިރު ފައިސާ ދެއްވަން ގަސްދުކުރުން
 އޮގަސްޓު 27 - 1982 - ދިވެހިރާއްޖެ:- މާފަންނު ޒިޔާރަތް މިސްކިތް ހުޅުވުން
 އޮގަސްޓު 29 - 1961 – ދިވެހިރާއްޖެ : ރާއްޖޭގައި ފުރަތަމަ ހުޅުވުނު އަތޮޅު ކޮމިޓީ ހުޅުވުން

އުފަންވި މީހުން 
 އޮގަސްޓު 29 - 1876 - ޢަބްދުލްމަޖީދު ރަންނަބަނޑޭރި ކިލެގެފާނު އުފަންވެ ވަޑައިގަތުން

މަރުވި މީހުން 
 އޮގަސްޓު 26 - 1585 - ބޮޑު ތަކުރުފާނު، ދިވެހިރާއްޖޭގެ ރަދުން.

އޮގަސްޓު